คือหนูมีตุ่มสีแดง ไม่คัน ขึ้นตามแขนและลำคอประมาณ 4 จุดค่ะ ไม่มีไข้ เป็นมาประมาณ 3 วันแล้วค่ะ ตอนแรกนึกว่าเป็นตุ่มยุงกัด แต่เมื่อเข้าตุ่มมันเพิ่มขึ้นตรงแขน เลยอยากทราบว่าหนูจะเป็นไข้เลือดออกไหมคะ หรือควรทำอย่างไรบ้างคะ ควรไปพบแพทย์ไหมคะ
สวัสดีค่ะ ตุ่มสีแดงบริเวณลำคอ อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดงตุ่มจากไข้เลือดออกมักเป็นจุดสีแดงเหมือนจุดเลือดออก ไม่นูน และมักขึ้นตามแขนขาในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์เบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอก และสังเกตอาการดังกล่าวไป